Държавен вестник, бр. 11, 2013 г., стр. 132

СТР.  132	
Д Ъ Р Ж А В Е Н  В Е С Т Н И К 	
БРОЙ  11
	
ДИАГНОСТИЧНО-ЛЕЧЕБНИЯТ АЛГОРИТЪМ В ПОСОЧЕНИТЕ ВАРИАЦИИ И ВЪЗМОЖНОСТИ 
Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, 
КОИТО СЕ ЗАПЛАЩАТ ПО ТАЗИ КЛИНИЧНА ПЪТЕКА.
При подготовка на болния в лечебното заведение:
1. Вземане на биологичен материал за изследвания се извършва в първите 24 часа от хоспитализацията на 
пациента.
2. Образни изследвания се извършват до 48 часа от началото на хоспитализацията на пациента.
За осъществяването на постоянен съдов достъп начина на извършване на първата интервенция определя 
бъдещите резултати.
При невъзможност за създаване на директна AV (артерио-венозна) фистула се налага използване на транс-
плантат, най-често съдова протеза – на бедро, брахиум или на трупа, в права или дъговидна форма. Стремежът е 
да се осигури удобна за канюлиране дължина на трансплантата. Операторът трябва да се съобрази със запазване 
на възможности за бъдещ съдов достъп. При избор на място за създаване на съдов достъп с имплантиране на 
трансплантат (протеза) се препоръчва:
Имплантация на брахиума.
Имплантация на бедрото.
Друга локализация.
В случаите, когато са изчерпани възможностите на съществуващия постоянен достъп, може да се наложи 
поставяне на венозен катетър във вена югуларис или вена субклавия.
Медикаментозното лечение в пред- и следоперативния период се определя и зависи от състоянието на па-
циента и характера на заболяването.
При невъзможност за създаване на директна AV (артерио-венозна) фистула и/или при изрично настояване на 
пациента се извършва имплантиране на катетър за перитонеална диализа. Преди извършването на интервенци-
ята операторът трябва да се съобрази със наличието на противопоказания за перитонеална диализа – възпали-
телни заболявания на перитонеума, илеусни състояния, абдоминални оперативни интервенции и други.
Подготовката на болния за извършване на оперативна процедура за имплантиране на порт-а-кат включва 
задължителна  консултация и мнение от лекар със специалност онкология. Консултацията се документира и 
прилага към ИЗ на пациента.
Процедурата се извършва под местна анестезия в два варианта:
– Отворена 
– Пункционна 
1.За осъществяване на процедурата е нужно болния да няма данни за алергична анамнеза. При наличие на 
такава същият се насочва за консултация с алерголог и провеждане на адекватно лечение;
2.Извършва се пълен набор от лабораторни изследвания с оглед изключване на заболявания или състояние 
водещи до интраоперативно кървене (тромбоцитопения, уремия, провеждана антикуагулатна терапия и др.) или 
опастност от тромбемболия;
3.Консултация с кардиолог и пулмолог при необходимост ( прекарал инфаркт, ляв бедрен блок, белодробна 
еболия и др);
4.Определяне на метода за имплантиране на катетъра;
5.При отворения метод се извършва кожен разрез в делтоидопекторалната зона, дисецира се вена цефалика, 
извършва се венесекция на същата и през нея се поставя катетъра във вена субклавия , а от там във вена кава 
супериор. През направения кожен разрез се осъществява джоб за имплантиране на капсулата;
6.При пункционния метод директно се пунктира вена субклавия или вена югуларис през които се поставя 
катетъра във вена кава супериор. С отделен кожен разрез се конструира подкожен джоб за поставяне на капсу-
лата, която се свързва с катетъра посредством тунелизиране на подкожието;
7.На следващия ден задължително се извършва промивка на катетъра с хепарин и се прави превръзка.
ПРИ ЛЕЧЕНИЕ ПО КЛИНИЧНАТА ПЪТЕКА, ЛЕЧЕБНОТО ЗАВЕДЕНИЕ Е ДЛЪЖНО ДА ОСИГУРЯВА 
СПАЗВАНЕТО ПРАВАТА НА ПАЦИЕНТА, УСТАНОВЕНИ В ЗАКОНА ЗА ЗДРАВЕТО. 
ПРАВАТА НА ПАЦИЕНТА СЕ УПРАЖНЯВАТ ПРИ СПАЗВАНЕ НА ПРАВИЛНИКА ЗА УСТРОЙСТВОТО, 
ДЕЙНОСТТА И ВЪТРЕШНИЯ РЕД НА ЛЕЧЕБНОТО ЗАВЕДЕНИЕ.
3. ПОСТАВЯНЕ НА ОКОНЧАТЕЛНА ДИАГНОЗА.
Оформя се след проведените диагностични изследвания и оперативно лечение.
4. ДЕХОСПИТАЛИЗАЦИЯ И ОПРЕДЕЛЯНЕ НА СЛЕДБОЛНИЧЕН РЕЖИМ.
Медицински критерии за дехоспитализация:
Пациентът се изписва след задължителна ултразвукова диагностика за работеща фистула, или други методи, 
доказани в практиката, по преценка на оператора.
Критерии за дехоспитализация при постоянен достъп за перитонеална диализа – функциониращ перитоне-
ален катетър.
Довършване на лечебния процес и проследяване
В цената на клиничната пътека влизат до два контролни прегледа при явяване на пациента в рамките на 
един месец след изписване и задължително записани в епикризата. 
Контролните прегледи след изписване на пациента се отразяват в специален дневник/журнал за прегледи, 
който се съхранява в диагностично-консултативния блок на лечебното заведение – изпълнител на болнична 
помощ. 
При диагноза включена в Наредбата за диспансеризация, пациентът се насочва за диспансерно наблюде-
ние, съгласно изискванията на същата. Диспансеризацията на злокачествените заболявания се провежда само 
в ЛЗБП и в КОЦ, като обемът и честотата на дейностите по диспансерно наблюдение са съгласно заложения 
алгоритъм в Наредба № 40 от 2004 (обн. ДВ бр. 97/9.12.2011г.). 
5. МЕДИЦИНСКА ЕКСПЕРТИЗА НА РАБОТОСПОСОБНОСТТА – извършва се съгласно Наредба за меди-
цинската експертиза на работоспособността.